Descinderi DIICOT în dosarul Nordis: zeci de percheziții au loc în România și Monaco. E vizat și Vladimir Ciorbă
Procurorii DIICOT, împreună cu polițiștii de la Combaterea Criminalității Organizate, au efectuat luni 65 de percheziții domiciliare în România și Monaco, în cadrul unei anchete de amploare privind dosarul Nordis. Prejudiciul estimat în acest dosar se ridică la peste 195 de milioane de euro, fiind vizate 72 de persoane, atât fizice, cât și juridice.